Live After Death

"Live After Death" on ansambli Iron Maiden kontsertalbum ja kontsertvideo. Albumi avaldas 1985. aastal plaadifirma EMI Euroopas ja firma Capitol Records Põhja-Ameerikas. 2002. aastal anti albumist välja uusväljalase. Albumi laulud on salvestatud Californias Long Beach Arenal ja Londonis Hammersmith Odeonis bändi albumi "Powerslave" reklaamimiseks korraldatud World Slavery Touri raames. Albumit peetakse üheks paremaks heavy metal'i kontsertalbumiks. World Slavery Tour kestis 9. augustist 1984 5. juulini 1985. Selle 322 päeva jooksul esines bänd 24 riigis ning andis 187 kontserti. Bänd läbis selle kontserditurnee raames enam kui 100 000 miili. Video salvestamiseks palgati režissööriks Jim Yukich. Albumi kaanepildi autor on Derek Riggs. Esikaas kujutab hauast tõusvat Eddiet. Hauakivil on osaliselt varjatuna ilmselt Eddie täisnimi Edward T H--- (oletatavasti on viimane sõna Head) ning tsitaat H. P. Lovecrafti teosest "The Nameless City": „That is not dead which can eternal lie Yet with strange aeons even death may die.“ Pilt jätkub tagakaanel. Seal on ülejäänud surnuaed ja välgu poolt purustatud linn. Riggs on ise öelnud, et pildi inspiratsiooniallikaks oli John Martini maal "Soodoma ja Gomorra hävitamine". Linna kohal on Vikatimehe vari. Surm on tüüpiline tegelane Riggsi kaanepiltidel, teda on kujutaud ka plaatide "Twilight Zone", "The Trooper", "Powerslave" ja "Somewhere in Time" kaantel. Eddie haua juures on haloga ümbritsetud must kass. Ka kassi on Riggs kujutanud teiste plaatide kaantel (näiteks "Twilight Zone" ja "Somewhere in Time"). Albumi introks on katkend Winston Churchilli kõnest "We shall fight on the beaches", mille ta pidas Briti Parlamendi alamkojas 4. juunil 1940. Churchill salvestas selle kõne uuesti, originaalkõnet alamkojas ei salvestatud. „... We shall go on to the end, we shall fight in France, we shall fight on the seas and oceans, we shall fight with growing confidence and growing strength in the air, we shall defend our Island, whatever the cost may be, we shall fight on the beaches, we shall fight on the landing grounds, we shall fight in the fields and in the streets, we shall fight in the hills; we shall never surrender ...“ Iron Maiden kasutas seda introt ka oma kontserditurneedel "Ed Hunter Tour", "Somewhere Back in Time World Tour" ja "Maiden England World Tour". Bruce Dickinson (laul, kitarr loos "Revelations") Dave Murray (kitarr) Adrian Smith (kitarr, taustalaul) Steve Harris (basskitarr, taustalaul) Nicko McBrain (trummid) Kõikide laulude autor on Steve Harris, kui pole teisiti märgitud. 1. "Intro: Churchill's Speech" (Winston Churchill) 1:09 2. "Aces High" (albumilt "Powerslave", 1984) 4:07 3. "2 Minutes to Midnight" (albumilt "Powerslave", 1984) (Adrian Smith, Bruce Dickinson) 5:52 4. "The Trooper" (albumilt "Piece of Mind", 1983) 3:59 5. "Revelations" (albumilt "Piece of Mind", 1983) (Dickinson) 5:59 6. "Flight of Icarus" (albumilt "Piece of Mind", 1983) (Smith, Dickinson) 3:21 1. "Rime of the Ancient Mariner" (albumilt "Powerslave", 1984) 13:03 2. "Powerslave" (albumilt "Powerslave", 1984) (Dickinson) 7:06 3. "The Number of the Beast" (albumilt "The Number of the Beast", 1982) 4:48 1. "Hallowed Be Thy Name" (albumilt "The Number of the Beast", 1982) 7:17 2. "Iron Maiden" (albumilt "Iron Maiden", 1980) 4:11 3. "Run to the Hills" (albumilt "The Number of the Beast", 1982) 3:52 4. "Running Free" (albumilt "Iron Maiden", 1980) (Harris, Paul Di'Anno) 8:16 1. "Wrathchild" (albumilt "Killers", 1981) 2:54 2. "22 Acacia Avenue" (albumilt "Number of the Beast", 1982) (Harris, Smith) 6:04 3. "Children of the Damned" (albumilt "The Number of the Beast", 1982) 4:19 4. "Die with Your Boots On" (albumilt "Piece of Mind", 1983) (Smith, Dickinson, Harris) 4:51 5. "Phantom of the Opera" (albumilt "Iron Maiden", 1980) 7:01 Kogupikkus 98:09 1. "Losfer Words (Big 'Orra)" (albumilt "Powerslave", 1984, salvestatud Hammersmith Odeonis, oktoober 1984) 4:14 2. "Sanctuary" (albumilt "Iron Maiden", 1980, salvestatud Long Beach Arenal, 17. märts 1985) (Iron Maiden) 4:40 3. "Murders in the Rue Morgue" (albumilt "Killers", 1981, salvestatud Hammersmith Odeonis, 12. oktoober 1984) 4:32 1995. aastal anti limiteeritud väljaandena uuesti välja kõik Iron Maideni albumid koos boonus-CD-dega.